Diari Oficial de la Generalitat Valenciana


Sumari del DOGV 7509, del 21-04-2015 (2015/3410)

RESOLUCIÓ de 26 de març de 2015, de la Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat, per la qual concedix l'autorització sanitària per a fer extraccions de teixit adipós a la Clínica de Cirurgia Plàstica Stephane de Francia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7509

Data del DOGV
:   21-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3410


Data del document
:   26-03-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 26 de març de 2015, de la Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat, per la qual concedix l'autorització sanitària per a fer extraccions de teixit adipós a la Clínica de Cirurgia Plàstica Stephane de Francia. [2015/3410]  
Stephane de Francia Cachon, director de la Clínica de Cirurgia Plàstica Stephane de Francia, va presentar la sol·licitud d'autorització per a fer extraccions de teixit adipós.  
La Direcció General d'Assistència Sanitària i la direcció del Programa de Trasplantaments de la Comunitat Valenciana informen favorablement sobre l'autorització sol·licitada.  
La Direcció Territorial de Sanitat de Castelló ha comprovat que el centre té tots els requisits exigits per a esta autorització.  
  
  
Fonaments jurídics  
La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent segons l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a activitats d'extracció i trasplantament d'òrgans, teixits i cèl·lules, el Decret 157/2014, de 3 d'octubre, del Consell, pel qual establix les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat, i el Decret 4/2014, de 3 de gener, del Consell, que aprova el Reglament orgànic i funcional de la Conselleria de Sanitat.  
  
2. Es complix el que establix el Reial Decret Llei 9/2014, de 4 de juliol, que establix les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i aprova les normes de coordinació i funcionament per a usar-los en humans, i s'ha complit el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i els preceptes legals esmentats i els altres que s'apliquen, resolc:  
  
Concedir l'autorització sanitària per a fer extraccions de teixit adipós a la clínica de cirurgia plàstica Stephane de Francia. Esta autorització és vàlida per un període de quatre anys, a partir de hui.  
  
L'autorització es pot revocar en qualsevol moment, si s'alteren o deixen de complir-se els requisits i les consideracions que l'han fet possible.  
Pel que fa a l'activitat que s'autoritza, el centre queda sotmés a la inspecció i el control de la Conselleria de Sanitat.  
  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptador des de l'endemà de la data de la notificació.  
  
València, 26 de març de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.